ಫೆಬ್ರುವರಿ 2001ರಲ್ಲಿ, ಮುಖ್ಯ ಖಾತಾ ಅಧಿಕಾರಿ ರಿಕ್ ಕೌಸೆ ಬಜೆಟ್ ನಿರ್ವಾಹಕರಿಗೆ ಹೇಳಿದ್ದು: "ಲೆಕ್ಕಚಾರದ ದೃಷ್ಟಿಯಿಂದ, ಇದು ನಮಗೆ ಅತಿ ಸುಲಭದ ವರ್ಷವಾಗುತ್ತದೆ. 2001 ನಮ್ಮ ಕಿಶೆಯಲ್ಲಿ ಇದೆ." ಮಾರ್ಚ 5 ರಂದು, "ಎನ್‌ರಾನ್ ದುಬಾರಿಯಾಗಿದೆಯೇ" ? ಎಂಬುದು ಬೆಥನಿ ಮ್ಯಾಕ್‌ಲೀನ್‌ರ "ಫಾರ್ಚೂನ್" ಲೇಖನವಾಗಿತ್ತು. ಇದರಲ್ಲಿ ಹೇಗೆ ತನ್ನ ಆದಾಯಕ್ಕಿಂತ 55ಪಟ್ಟು ಅಧಿಕ ವ್ಯಾಪಾರವನ್ನು ಮಾಡುವ ಎನ್ರಾನ್ ತನ್ನ ಅಪ್ರತಿಮ ಸ್ಟಾಕ್ ಮೌಲ್ಯವನ್ನು ಕಾಪಾಡಿಕೊಂಡಿದೆ ಎಂಬುದನ್ನು ಪ್ರಶ್ನಿಸಲಾಗಿತ್ತು. ವಿಶ್ಲೇಷಕರಿಗೆ ಹಾಗೂ ಹೂಡಿಕೆದಾರರಿಗೆ ಎನ್‌ರಾನ್‌ ಆದಾಯವನ್ನು ಹೇಗೆ ಗಳಿಸುತ್ತಿದೆ ಎಂಬುದು ತಿಳಿದಿಲ್ಲ ಎಂದು ಅವರು ಎತ್ತಿ ತೋರಿಸಿದರು. ಒಬ್ಬ ವಿಶ್ಲೇಷಕ ಕಂಪನಿಯ 10-K ವರದಿಯನ್ನು ನೋಡಿ ಮ್ಯಾಕ್‌ಲೀನ್‌ರನ್ನು ಉದ್ದೇಶಿಸಿ ಕಂಪನಿಯ ಪರಿಸ್ಥಿತಿಯನ್ನು ಮೊದಲು ಎಳೆದು ನೋಡಿ ಎಂದು ಸಲಹೆ ನೀಡಿದರು, ಇಲ್ಲಿ ಅವರಿಗೆ "ವಿಚಿತ್ರ ವಹಿವಾಟುಗಳು", "ಅಸಹಜವಾದ ನಗದು ಹಣದ ಪ್ರವಾಹ" ಹಾಗೂ "ದೊಡ್ಡ ಸಾಲ" ಕಂಡು ಬಂದಿತ್ತು. ಲೇಖನವನ್ನು ಪ್ರಕಟಿಸುವ ಮುಂಚೆ ಅವಳು ತನ್ನ ಶೋಧನೆಗಳನ್ನು ಚರ್ಚಿಸಲು ಸ್ಕಿಲ್ಲಿಂಗ್‌ ಅವರಿಗೆ ಕರೆದರು, ಆದರೆ ಅವರು ಇವಳನ್ನು ಕಂಪನಿಯ ಬಗ್ಗೆ ಸರಿಯಾಗಿ ಸಂಶೋಧನೆ ಮಾಡಿರದ ಕಾರಣ ಇದು "ಅನೈತಿಕ" ಎಂದು ಹೇಳಿ ನಿರಾಕರಿಸಿದರು. "ಫಾರ್ಚೂನ್‍‌" ನ ವರದಿಗಾರರಿಗೆ ಫಾಸ್ಟಾವ್ ಹೇಳಿದ್ದು ಎನ್‌ರಾನ್ ತನ್ನ ಆದಾಯದ ವಿವರಣೆಗಳನ್ನು ಬಹಿರಂಗ ಪಡಿಸುವುದಿಲ್ಲ, ಕಾರಣ ಕಂಪನಿಯ ಬಳಿ ಆಯದ ಸರಕುಗಳಿಗೆ 1,200 ವ್ಯವಹಾರದ ಪುಸ್ತಕಗಳಿದ್ದವು ಹಾಗೂ ಯಾರಿಗೂ ಈ ಪುಸ್ತಕದಲ್ಲಿನ ವಿಷಯದ ಬಗ್ಗೆ ತಿಳಿಸಬಾರದೆಂಬ ಉದ್ದೇಶವಿತ್ತು. ನಾವು ಎಲ್ಲಿ ಹಣ ಗಳಿಸುತ್ತಿದ್ದೇವೆಂದು ಯಾರಿಗೂ ಹೇಳುವ ಇಚ್ಛೆ ಇಲ್ಲ."
ಎಪ್ರಿಲ್ 17, 2001ರ ಒಂದು ಸಮಾಲೋಚನೆಯ ಕರೆಯಲ್ಲಿ, ಅಂದಿನ ಚೀಫ್ ಎಕ್ಸಿಕಿವಟಿವ ಆಫಿಸರ್ (CEO) ಆದ ಸ್ಕಿಲ್ಲಿಂಗ್ ಬಾಯ್ಮಾತಿನಲ್ಲಿ ವಾಲ್ ಸ್ಟ್ರೀಟ್ ವಿಶ್ಲೇಷಕ ರಿಚರ್ಡ್ ಗ್ರಬ್‌ಮ್ಯಾನ್‌ ಅವರ ಮೇಲೆ ದಾಳಿ ಎಸಗಿದರು, ರಿಚರ್ಡರು ಒಂದು ದಾಖಲಾದ ಸಮಾಲೋಚನೆಯ ಕರೆಯ ಸಮಯದಲ್ಲಿ ಎನ್‌ರಾನ್‌ನ ಅಸಾಧಾರಣ ಲೆಕ್ಕಚಾರದ ರೂಢಿಯ ಬಗ್ಗೆ ಪ್ರೆಶ್ನೆ ಎತ್ತಿದ್ದರು. ಎನ್‌ರಾನ್ ಆದಾಯದ ಹೇಳಿಕೆಯೊಂದಿಗೆ ಬ್ಯಾಲೆಂನ್ಸ್ ಶೀಟ್ ಬಿಡುಗಡೆ ಮಾಡದ ಏಕಮಾತ್ರ ಕಂಪನಿ ಎಂದು ಗ್ರಬ್‌ಮ್ಯಾನ್ ದೂರಿದಾಗ, "ಹೌದು ನಿಮಗೆ ಧನ್ಯವಾದಗಳು ಇದು ಪ್ರಶಂಸನೀಯ..." ಎಂದು ಸ್ಕಿಲ್ಲಿಂಗ್ ಉತ್ತರಿಸಿದರು ಗ್ರುಬ್‌ಮನ್ ಸಮಯೋಚಿತ ಜಾಣ್ಮೆಯ ಕೊರತೆಯನ್ನು ಗುರುತಿಸುವುದಕ್ಕೆ ಬದಲಾಗಿ ಅರಿತೊಕೊಳ್ಳುವಿಕೆಯ ಮಧ್ಯಸ್ಥಿಕೆಯಲ್ಲಿ ಮೂಗು ತೂರಿಸಿದ್ದಕ್ಕಾಗಿ "ಕೆಟ್ಟದನ್ನ ಏಕೆ ಎಂದು ಕೇಳಬೇಕಾಗಿತ್ತು" ಎಂಬ ಘೋಷಣೆಯೊಂದಿಗೆ ಇದು ಹಲವು ಎನ್ರಾನ್ ಕಂಪನಿಯ ಉದ್ಯೋಗಿಗಳ ನಡುವೆ ಹಾಸ್ಯಾಸ್ಪದವಾದ ವಿಷಯವಾಗಿತ್ತು. 
ಹೀಗಿದ್ದರೂ, ಸ್ಕಿಲ್ಲಿಂಗ್‌ನ ಟಿಪ್ಪಣಿಯನ್ನು ನಿರಾಶೆ ಹಾಗೂ ಆಶ್ಚರ್ಯದೊಂದಿಗೆ ಪತ್ರಕರ್ತರು ಸಂಧಿಸಿದರು, ಕಾರಣ ಈ ಹಿಂದೆ ಅವನು ಎನ್‌ರಾನ್‌ನ ತೆಗಳಿಕೆಯನ್ನು ನಿಶ್ಚಿಂತೆಯಾಗಿ ಅಥವಾ ತಮಾಶೆಯಾಗಿ ನಿರಾಕರಿಸಿದ, ಹಾಗೂ ಇದರಿಂದ ಕಂಪನಿಯ ಪತನ ಆರಂಭಗೊಂಡು ಎಲ್ಲ ದೋಷಪೂರಿತ ರೂಢಿಗಳು ಬಹಿರಂಗವಾಗತೊಡಗಿತು ಎಂದು ಹಲವರು ನಂಬಲು ಆರಂಭಿಸತೊಡಗಿದರು.
1990ರ ಕೊನೆಯಲ್ಲಿ ಎನ್‌ರಾನ್‌ನ ಸಂಗ್ರಹ ಪ್ರತಿ ಷೇರಿಗೆ $80–90 ಗೆ ವ್ಯವಹಾರ ಮಾಡುತಿತ್ತು, ಹಾಗೂ ಕೆಲವರು ಕಂಪನಿಯ ಆಯವ್ಯಯಗಳ ಪ್ರಕಟಣೆಗಳ ಬಗ್ಗೆ ಪಾರದರ್ಶಕತೆ ಇಲ್ಲವೆಂದು ಚಿಂತಿತರಿದ್ದರು. 2001ರ ಮಧ್ಯ ಜುಲೈನಲ್ಲಿ, ಎನ್‌ರಾನ್ 50.1 ಬಿಲಿಯನ್ ಡಾಲರ್ ನಷ್ಟು ಆದಾಯ ಗಳಿಸಿರುವುದನ್ನು ವರದಿಸಿತು, ಇದು ಹಿಂದಿನ ವರ್ಷದ ಸುಮಾರು ಮೂರುಪಟ್ಟು ಹೆಚ್ಚಾಗಿತ್ತು ಹಾಗೂ 3ಸೆಂಟ್ಸ್ ಷೇರಿನಷ್ಟು ವಿಶ್ಲೇಷಕರ ಮುನ್ನಂದಾಜನ್ನು ಮುರಿಯಿತು. ಇದಾದರು ಸಹ, ಎನ್‌ರಾನ್‌ನ ಲಾಭದ ಪಾಲು ಶೇಕಡಾ 2.1 ರಂತೆ ಸಾಮಾನ್ಯ ಸರಾಸರಿಯೆ ಇತ್ತು ಹಾಗೂ ಅದೇ 2000ರ ಕೊನೆಯ ಕ್ವಾರ್ಟರ್‌ನಲ್ಲಿ ಇದರ ಷೇರು ದರ ಶೇಕಡಾ 30ಗಿಂತ ಹೆಚ್ಚಿಗೆ ಕುಂದಿತು.
ಹೇಗಿದ್ದರೂ, ಕಾಳಜಿಗಳು ಹೆಚ್ಚಾಗುತ್ತಿದ್ದವು. ಎನ್‌ರಾನ್ ಇತ್ತೀಚಿಗೆ ಹಲವು ಗಂಭೀರ ಕಾರ್ಯನಿರ್ವಾಹಣೆಯ ಸವಾಲುಗಳನ್ನು ಎದುರಿಸಿತು, ಅದರಲ್ಲಿ ಮೊದಲನೆಯದು ಹೊಸ ಬ್ರಾಡ್‌ಬ್ಯಾಂಡ್ ಸಂಪರ್ಕತೆಯ ವ್ಯವಹಾರದ ಘಟ ವ್ಯವಸ್ಥಾಪನ ತಂತ್ರದ ತೊಂದರೆಗಳನ್ನು ನಿಭಾಯಿಸುವುದು ಹಾಗೂ ಎರಡನೆಯದು ಭಾರತದ ಒಂದು ದೊಡ್ಡ ವಿದ್ಯುತ್‌ ಘಟಕ ದಾಭೊಳ ವಿದ್ಯುತ್ ಯೋಜನೆಯನ್ನು ನಿರ್ಮಿಸಿ ಆದ ನಷ್ಟ. 2000-2001ರ ಕ್ಯಾಲಿಫೋರ್ನಿಯದ ವಿದ್ಯುತ್ ಸಂದಿಗ್ಧ ಕಾಲದಲ್ಲಿ ಉಪಸಂಸ್ಥೆಯಾದ ಎನ್ರಾನ್ ಶಕ್ತಿ ಸೇವೆಗಳು ವಹಿಸಿದ ಪಾತ್ರದ ಬಗ್ಗೆ ಕೂಡ ಕಂಪನಿಗೆ ಹೆಚ್ಚಿನ ಅವಹೇಳನ ಆಯಿತು.

ಆಗಸ್ಟ್ 14ರ ದಿನ, ಆರು ತಿಂಗಳಾದ ಮೇಲೆ ಮಾತ್ರ ತಾನು ತನ್ನ CEO ಪದದಿಂದ ರಾಜೀನಾಮೆ ನೀಡುವೆನು ಎಂದು ಸ್ಕಿಲ್ಲಿಂಗ್ ಘೋಷಿಸಿದರು. ಸ್ಕಿಲ್ಲಿಂಗ್ CEO ಆಗಿ ಪದೋನ್ನತಿ ಪಡೆಯುವ ಮುನ್ನ ಬಹುಕಾಲದವರೆಗೆ ಅಧ್ಯಕ್ಷರು ಹಾಗೂ COO ಆಗಿ ಸೇವೆ ಸಲ್ಲಿಸಿದರು, ಸ್ಕಿಲ್ಲಿಂಗ್ ಕಂಪನಿಯನ್ನು ತ್ಯಜಿಸಲು ವೈಯುಕ್ತಿಕ ಕಾರಣಗಳನ್ನು ಆಧಾರವಾಗಿ ನೀಡಿದರು. ಸ್ಕಿಲ್ಲಿಂಗ್ ಕಂಪನಿಯನ್ನು ಬಿಟ್ಟು ಹೋಗುವ ಕೆಲವು ತಿಂಗಳ ಮುಂಚೆ ಎನ್ರಾನ್‌ನ 450,000 ಷೇರುಗಳನ್ನು 33 ಮಿಲಿಯನ್ ಡಾಲರ್ ಮೌಲ್ಯಕ್ಕೆ ಮಾರಿದರು ಎಂದು ಗಮನಿಸಿದವರು ಟಿಪ್ಪಣಿಸುತ್ತಾರೆ (ಆದರು ಕೂಡ ಅವರು ಹೊರಗೆ ಹೋಗುವಾಗ ಅವರು ಒಂದು ಮಿಲಿಯನ್‌ಗಿಂತ ಹೆಚ್ಚು ಷೇರುಗಳನ್ನು ಹೊಂದಿದ್ದರು). ಅದೇನೆ ಇದ್ದರೂ, ಸ್ಕಿಲ್ಲಿಂಗ್ ಕಂಪನಿಯನ್ನು ಬಿಟ್ಟ ನಂತರ ಎನ್ರಾನ್‌ನ ಅಧ್ಯಕ್ಷರಾದ ಲೇ ಅವರು "ಮುಂದಿನ ಹೆಜ್ಜೆಯಲ್ಲಿ ಕಂಪನಿಯ ಸಾಧನೆ ಮತ್ತು ದೃಷ್ಟಿಕೋನದಲ್ಲಿ ಯಾವುದೇ ಬದಲಾವಣೆಗಳಿರುವುದಿಲ್ಲ" ಎಂದು ಮಾರುಕಟ್ಟೆ ವೀಕ್ಷಕರಿಗೆ ಬರವಸೆಯನ್ನು ನೀಡಿದ್ದರು.
ಲೆ ಅವರು ತಾನೆ ಚೀಫ್ ಎಕ್ಸಿಕಿವಟಿವ್ ಒಫಿಸರ್ ಹುದ್ದೆಗೆ ಪುನಃ ಬರುವೆನು ಎಂದು ಘೋಷಿಸಿದರು.
ಆದಾಗ್ಯೂ, ಅದರ ಮುಂದಿನ ದಿನ ಎನ್ರಾನ್‌ನಿಂದ ಹೊರಬೀಳಲು ಒಂದು ಪ್ರಮುಖ ಕಾರಣವೆಂದರೆ ಷೇರು ಮಾರುಕಟ್ಟೆಯಲ್ಲಿ ಅದರ ತತ್ತರಿಸುತ್ತಿರುವ ಬೆಲೆಗಳು ಎಂದು ಸ್ಕಿಲ್ಲಿಂಗ್ ಒಪ್ಪಿಕೊಂಡರು. ಅಂಕಣಕಾರರಾದ ಪಾಲ್ ಕ್ರುಗ್‌ಮನ್ ಅವರು "ದಿ ನ್ಯೂಯಾರ್ಕ್ ಟೈಮ್ಸ್‌" ನಲ್ಲಿ ಬರೆಯುವಾಗ ಎನ್ರಾನ್, ಶಕ್ತಿಯಂತಹ ವಸ್ತುಗಳ ರಚನೆ ಮತ್ತು ನಿಯಂತ್ರಣವನ್ನು ತೆಗೆದು ಹಾಕುವ ಸಮಯದಲ್ಲಿ ಉದ್ಭವಿಸುವ ಫಲಿತಾಂಶಗಳ ಒಂದು ನಿದರ್ಶನವಾಗಿತ್ತು ಎಂದು ಪ್ರತಿಪಾದಿಸಿದ್ದರು. ಕೆಲವು ದಿನಗಳ ನಂತರ ಸಂಪಾದಕರ ಒಂದು ಪತ್ರದಲ್ಲಿ ಕೆನೆತ್ ಲೆ ಅವರು ಎನ್ರಾನ್‌ ಹಾಗೂ ಕಂಪನಿಯ ಹಿಂದಿನ ತತ್ತ್ವಶಾಸ್ತ್ರದ ಪಕ್ಷ ವಹಿಸಿದ್ದರು:

ಆಗಸ್ಟ್ 15ರಂದು ಕಾರ್ಪೊರೇಟ್ ಡೆವಲಪ್‌ಮೆಂಟ್ ಉಪಾಧ್ಯಕ್ಷರಾದ ಶೆರೋನ್ ವ್ಯಾಟ್‌ಕಿನ್ಸ್ ಅವರು ಕಂಪನಿಯ ಲೆಕ್ಕಪತ್ರದ ವಿಷಯಕ್ಕೆ ಸಂಬಂಧಿಸಿದಂತೆ ಎಚ್ಚರಿಕೆಯ ರೂಪದಲ್ಲಿ ಒಂದು ಅನಾಮಧೇಯ ಪತ್ರವನ್ನು ಕಳುಹಿಸಿದರು. ಆ ಪತ್ರದಲ್ಲಿದ್ದ ಒಂದು ಹೇಳಿಕೆಯು "ನಾವು ಲೆಕ್ಕಪತ್ರದ ಅಪಮಾನ ತರುವಂಥ ಕಾರ್ಯದ ಅಲೆಯಲ್ಲಿ ಒಳಪಡುತ್ತೇವೋ ಎಂಬ ಅಂಜಿಕೆಯಲ್ಲಿ ನಾನು ವಿಪರೀತ ತಳಮಳಗೊಂಡಿದ್ದೇನೆ" ಎಂದು ತಿಳಿಸುತ್ತದೆ. ವ್ಯಾಟ್‌ಕಿನ್ಸ್, ಅರ್ಥರ್ ಆಂಡರ್‌ಸನ್ ಪರವಾಗಿ ಕಾರ್ಯ ನಿರ್ವಹಿಸಿದ ತನ್ನ ಒಬ್ಬ ಸ್ನೇಹಿತನನ್ನು ಬೇಟಿಯಾಗಿದ್ದನು ಮತ್ತು ಆಕೆಯಿಂದ ಕೇಳಲ್ಪಟ್ಟ ಪ್ರಶ್ನೆಗೆ ಸಂಬಂಧಿಸಿದಂತೆ ಲೆಖ್ಖಾಧಿಕಾರಿಗಳ ಮೂಲಕ ಒಂದು ಜ್ಞಾಪನಪತ್ರವನ್ನು ಕೂಡ ಕಳುಹಿಸಿದ್ದನು. ಆಗಸ್ಟ್ 22ರಂದು ವ್ಯಾಟ್‌ಕಿನ್ಸ್ ವಯಕ್ತಿಕವಾಗಿ ಲೇ ಅವರನ್ನು ಭೇಟಿಯಾದರು ಮತ್ತು ಎನ್ರಾನ್ ಲೆಕ್ಕಪತ್ರದ ವಿಷಯಕ್ಕೆ ಸಂಬಂಧಿಸಿದ ಹೆಚ್ಚಿನ ವಿವರಣೆಯನ್ನು ಒಳಗೊಂಡ ಆರು-ಪುಟಗಳ ಪತ್ರವನ್ನು ನೀಡಿದ್ದರು. ಲೇ ಅವರು ಒಂದುವೇಳೆ ಆಕೆಯು ಈ ವಿಷಯವನ್ನು ಕಂಪನಿಯ ಹೊರಗಿನ ವ್ಯಕ್ತಿಗಳೊಂದಿಗೆ ಹಂಚಿಕೊಂಡಿದ್ದಾಳೊ ಎಂಬ ಪ್ರಶ್ನೆಯನ್ನು ಕೇಳಿದ್ದರು ಮತ್ತು ಕಂಪನಿಯ ನಿಯಮಗಳನ್ನು ಪಾಲಿಸುವಂತೆ ಅವಳಿಂದ ಭಾಷೆಯನ್ನು ತೆಗೆದುಕೊಂಡಿದ್ದರು, ವಿನ್‌ಸನ್ ಮತ್ತು ಎಲ್ಕಿನ್ಸ್ ಈ ಸಂಗತಿಯನ್ನು ವಿಶ್ಲೇಷಿಸಿದರು, ಆದಾಗ್ಯೂ ಅವಳು ಕಂಪನಿಯು ವಿವಾದದ ಆಸಕ್ತಿಯನ್ನು ಪ್ರೆರೇಪಿಸುತ್ತಿದೆ ಎಂದು ಆಪಾದಿಸಿದ್ದಳು. ಲೇ ಅವರು ಇತರ ಕಾರ್ಯನಿರ್ವಾಹಕ ಅಧಿಕಾರಿಗಳನ್ನೂ ಸಂಪರ್ಕಿಸಿದ್ದರು, ಮತ್ತು ಆದಾಗ್ಯೂ ಅವರು ವ್ಯಾಟ್‌ಕಿನ್ಸ್ ಅವರನ್ನು ತೆಗಳಲು ಇಚ್ಚಿಸಿದ್ದರು (ಟೆಕ್ಸಾಸ್ ಕಾನೂನು ಕಂಪನಿಯ ತಪ್ಪುಗ್ರಾಹ್ಯರನ್ನು ರಕ್ಷಣೆ ಮಾಡದಿರದ ಕಾರಣ) ಹಾಗಾಗಿ ಅವರು ಈ ಮೊಕದ್ದಮೆಯನ್ನು ವಿರೋಧಿಸಲು ನಿರ್ಧರಿಸಿದ್ದರು. ಅಕ್ಟೋಬರ್ 15ರಂದು ವಿನ್‌ಸನ್ ಅಂಡ್ ಎಲ್ಕಿನ್ಸ್ ಅವರು, ಆಂದರ್‌ಸನ್ ಪ್ರತಿಯೊಂದು ವಿಷಯವನ್ನು ಒಪ್ಪಿಕೊಂಡಂತೆ ಎನ್ರಾನ್ ತನ್ನ ಲೆಕ್ಕಪತ್ರಗಳಿಗೆ ಸಂಬಂಧಿಸಿದಂತೆ ಯಾವುದೇ ತಪ್ಪನ್ನು ಮಾಡಿಲ್ಲ ಎಂಬುದನ್ನು ಬಹಿರಂಗಪಡಿಸಿದರು. 

ಲಾಭ ಗಳಿಕೆಯ ದರದ ಇಳಿಮುಖ
ಎನ್ರಾನ್
ಅಪಾಯ ನಿರ್ವಹಣೆ
ಪತನದ ಕಾಲಸೀಮಿತತೆ